Η επίδραση της εικόνας τριών μαχητικών αθλημάτων, στη συμμετοχή των αθλουμένων σε αυτά.
Creators: name: Ματσαρίδης, Χαράλαμπος Στυλιανού
Publisher: name: Aristotle University of Thessaloniki
Year: 2018
Subjects: Μαχητικά αθλήματα
Εμπλοκή
Συμμετοχή
Combat sports
Involvement
Participation

description: Τα μαχητικά αθλήματα αποτελούν ένα πολύ βασικό κομμάτι στον κορμό του παγκόσμιου αθλητισμού. Είναι μια κατηγορία αθλημάτων ιδιαίτερα απαιτητική αλλά και πολύ αγαπητή από τον πληθυσμό. Υπάρχουν πολλά είδη αθλημάτων αυτής της κατηγορίας με πολλές διαφοροποιήσεις στους κανονισμούς. Από αυτά, τρία ιδιαίτερα διαδεδομένα είναι η πυγμαχία, πανάρχαιο άθλημα με τους πιο ακριβοπληρωμένους αθλητές παγκοσμίως, το kickboxing, σύγχρονη παραλλαγή της πυγμαχίας με τεράστια απήχηση σε αντρικό και γυναικείο πληθυσμό και το taekwondo, πολεμική τέχνη με ρίζες στην άπω ανατολή, ευρέως διαδεδομένη με συμμετέχοντες όλων κυριολεκτικά των ηλικιών. Τα ανωτέρω αθλήματα που έχουν φανατικούς οπαδούς αλλά και πολέμιους, έχουν κάποιες ιδιαιτερότητες και αυτές έγκεινται στην ίδια την προσωπικότητα των αθλημάτων, στην εμπλοκή των αθλητών με αυτά αλλά και στην ποιότητα παροχής υπηρεσιών των χώρων άσκησης. Στην παρούσα έρευνα γίνεται η προσπάθεια να αξιολογηθούν η προσωπικότητα της επωνυμίας των αθλημάτων, η ποιότητα παροχής υπηρεσιών τους και η εμπλοκή, και να ελεγχθεί το εάν συσχετίζονται σημαντικά ή όχι με την πρόθεση του πληθυσμού για συμμετοχή σε αυτά. Η σημασία της έρευνας έγκειται στο γεγονός ότι υπάρχουν λίγες έρευνες που αξιολογούν και συσχετίζουν τις παραπάνω μεταβλητές με την πρόθεση του πληθυσμού για συμμετοχή στα συγκεκριμένα μαχητικά αθλήματα στην περιοχή της Ανατολικής Θεσσαλονίκης, εξετάζοντας παράλληλα και τα δημογραφικά στοιχεία αλλά και τα κίνητρα των συμμετεχόντων. Δευτερευόντως μπορεί να αποτελέσει μέρος μελλοντικής έρευνας για μεγαλύτερο μέρος της πόλης ή και της περιφέρειας. Τα αποτελέσματα της έρευνας μας δίνουν ενθαρρυντικά στοιχεία για τη συσχέτιση των μεταβλητών που επιλέχθηκαν με την πρόθεση συμμετοχής, χωρίς όμως αυτό να συμβαίνει σε όλες τις περιπτώσεις. Για τους αθλητές της πυγμαχίας βρέθηκε πως και οι τρείς παράγοντες είναι ιδιαίτερα σημαντικοί και συσχετίζονται με την πρόθεση τους για συμμετοχή, για τους αθλητές του kickboxing αυτό επιβεβαιώνεται μόνο για τον παράγοντα της ‘’εμπλοκής’’ και της ‘’προσωπικότητας της επωνυμίας’’, ενώ για αυτούς του taekwondo, μόνο για τον παράγοντα της ΄’εμπλοκής΄΄. Οι τρείς αυτοί παράγοντες καθίστανται εν μέρει λοιπόν δείκτες για τα τρία αυτά μαχητικά αθλήματα και μπορεί να γίνει εξέτασή τους ώστε να χρησιμοποιηθούν για την ανάπτυξη των αθλημάτων. Καταληκτικά, φαίνεται πως χρειάζεται να διεξαχθεί περεταίρω έρευνα, σε μεγαλύτερο δείγμα και ευρύτερη περιοχή για την επιβεβαίωση των αποτελεσμάτων ή την πιο εκτενή εξέτασή τους.
description: Combat sports are a major part of the world sports industry. It is a very demanding but also very popular category of sports. There is a plethora of different combat sports with a lot of differantiations in their rules. Three of them, that are very popular, are Boxing, an ancient sport with the most well-paid athletes in the world, kickboxing, a modern variation to boxing with huge reflection on both men and women, and taekwondo, a combat sport rooting in the far east, wide spread among all literally the ages. The above combat sports that have both fanatic fans and blamers, have certain particularities that lie on their brand personality, on the level of the peoples’ involvement, and the service quality of their facilities. The present study attempts to evaluate the sports brand personality, the service quality and the involvement, and to inspect wheather they correlate with the peoples’ intention to participate or not. The importance of this study lies on the fact that only few cases that inspect and correlate the above mentioned valuables with the intention to participate to these particular combat sports in the region of eastern Thessaloniki, mentioning the same time the demographics and the motivation of the participants. Secondly, this study can become part of future studies on a wider part of this city, or the region. The study’s results send us encouraging evidence for correlation between the selected variables and the intention for participation, without this occurring in every situation. For the boxing athletes every single factor seems to be important and correlated with the intention for participation. For the kickboxing athletes this can be confirmed only for the factors on ‘’involvement’’ and ‘’brand personality’’. And as for the taekwondo athletes only for the ‘involvement’’ factor. This three factors seem to be indicators for these three combat sports and can from now on be better examined so that they can be exploited for the growth of the sports. Concluding, it seems that further investigation should be done, with a bigger sample and wider region, in order to confirm the results of this investigation or a more extended examination.